強制拍賣，又叫強拍，強制售賣，指一楝樓大業主攞楝樓去拍賣，而唔理第啲業主（小業主）反對。

香港
喺香港，強制拍賣嘅法例，原意係處理同埋一啲業主失蹤或者住户為咗投機而唔肯搬走嘅個案。

2010年《土地（為重新發展而強制售賣）（指明較低百分比）公告》爭議
喺2010年1月12號香港行政會議，建議行政長官根據《土地（為重新發展而強制售賣）條例》第3條畀嘅權力，降低要向法庭申請成個地段拎去拍賣嘅要求到八成（原本係九成），之後就出咗《土地（為重新發展而強制售賣）（指明較低百分比）公告》嘅法律公告，呢個公告喺2010年3月17號得到香港立法會通過，2010年4月1號生效。

涂謹申喺2010年1月29號嘅立法會內務委員會會議上話，政府呢個公告唔係好妥，喺2003年傾嗰陣，立法會同政府嘅睇法唔一樣，內務委員會主席劉健儀，就建議成立個委員跟進呢件事。

參與建議人
發展局局長，林鄭月娥（提出強拍嘅政府官員）
香港民主黨，何俊仁（反對強拍）
匯賢智庫，葉劉淑儀（反對強拍）
民建聯（支持強拍）
經濟動力（支持強拍）

受影響嘅3類樓宇
50年以上樓齡嘅香港樓宇
收購只留低一間嘅香港釘子戶，而佢嘅業權分數佔10%以上
30年以上樓齡嘅香港工業大廈

免疫樓宇
認可古蹟樓，例如永利街

參考

睇埋
原區安置
舊樓換新樓
不遷不拆
官商勾結
公義
持分者

上樓

香港法律
政策
公共行政
香港地產